Maria Gripe var svenskur rithøvundur, fødd í 1923 í Vaxholm og flutti til Ørebro tá hon var seks ára gomul. Hon var gift við listamanninum Harald Gripe, sum myndprýddi næstan allar bøkurnar hjá henni. Maria fór av álvara at skriva, tá ið dóttirin Camilla kom í søgualdurin. Fyrsta bókin var I vår stad, sum kom út í 1954, men bókmentaliga gjøgnumbrotið fekk hon við tríverkinum um Hugo og Josefinu (1961-66). Í sjeytiárunum skrivaði hon fimm bøkur um drongin Elvis, sum handla um drongin, sum fekk navn eftir størsta idolinum hjá mammuni, Elvis Presley, og sum hevur ilt við at liva upp til tað, sum mamman væntar av honum. Bøkurnar um Elvis Karlsson gjørdust klassikarar í svenskum barnabókmentum.